b'\n_START_ARTICLE_\nDiarhija\n_START_PARAGRAPH_\nDiarhija (iz gr\xc5\xa1kega \xce\xb4\xce\xb9-, di-,\xc2\xa0\xc2\xbbdvojno\xc2\xab, in -\xce\xb1\xcf\x81\xcf\x87\xce\xaf\xce\xb1, -arh\xc3\xada,\xc2\xa0\xc2\xbbvladavina\xc2\xab) ali duumvirat (iz latinskega duumvir\xc4\x81tus) je hkratna vladavina dveh oseb, bodisi po zakonu, bodisi s prisilo, kjer si eden od posameznikov prilasti polo\xc5\xbeaj ob obstoje\xc4\x8dem vladarju._NEWLINE_Zgodovinsko se izraz uporablja predvsem za razne duumvirate v Rimski republiki, ki sta jih predstavljala po dva izvoljena magistrata (vi\xc5\xa1ja dr\xc5\xbeavna uradnika) v rimskih mestih in provincah. Med dana\xc5\xa1njimi diarhijami so Andora, \xc4\x8digar princa sta predsednik Francije in \xc5\xa1kof Urgella, San Marino z dvema kapitanoma regentoma in Svazi, kjer si suverenost delita kralj in njegova mati.'